Magyar felirat: Brigi (brigichan@hotmail.com)
~ A hang - 6. rész ~
Mondja még egyszer!
Most biztos meglepődött. Idáig hallani a szívverését.
Honnan tudott erről a mondatról? Válaszoljon, de rögtön!
Ez fáj... Ha elenged, megmondom.
Esett a hó aznap este.
Tökéletes volt az idő ahhoz, hogy az ember titokban videókat készítgessen.
De az Eunhyeong-városrész egyik sikátorában megláttam,
hogy egy méregdrága öltönyt viselő férfi egy öreg rendőrt ütlegel.
Egy félelmetesnek látszó vasgolyóval ütötte őt.
Biztos benne, hogy vasgolyó volt?
Minden egyes ütése csak még jobban összetörte az áldozat fejét.
Tudom, hogy én őrült vagyok, de neki a nyomába se érhetnék.
Emlékszik...
... az arcára?
Persze.
Tisztán emlékszem rá.
A saját szememmel láttam őt.
Írja le, hogy nézett ki!
Mi a fenét művel?
Nem tudta, hogy bántalmazhatja a foglyot?
Csak egy percet kérek! Ez nagyon fontos számomra!
Mire vártok még? Vezessétek el!
- Jól van, ennyi elég lesz! - Befelé!
- Főnök! - Gyere velem!
Gyere!
Eresszen!
Hé!
Mit bámultok?
Nincs jobb dolgotok?
Kang Kwonju, szedd össze magad!
Mit mondott, hogy így reagáltál rá?
A bűntárs személyére még nem derült fény.
Mi van, ha Hwang Kyeongil csak egyezkedni próbált veled, hogy időt nyerjen?
Figyelnek minket, nem látod?
Biztos vagyok benne, hogy Hwang Kyeongil ott volt a bűntett helyszínén.
Mindenki, aki nézte a híreket, tudta,
hogy az apád egy hóeséses éjszakán halt meg.
Ne avatkozz ebbe bele!
Hwang Kyeongil... hallotta az apám utolsó szavait.
Csak én ismertem őket eddig.
- Hogy érted ezt? - Úgy értem...
Csak az apám, a gyilkos, egy szemtanú és én hallhattam apám utolsó szavait.
Szóval azt akarod mondani, hogy Hwang Kyeongil azt mondta Kang kisasszonynak,
hogy látta az eunhyeongi gyilkost?
Igen.
Erre az hirtelen elvesztette a fejét, és nekirontott.
Most már értem, hogy képes Jinhyeok közelében maradni.
Ezek mindketten megbolondultak.
Főnök...
Nem Go Dongcheol volt annak az ügynek az elkövetője?
De igen...
Igen. Egy váratlan dolog közbejött.
Nem szükséges aggódnia.
Képes leszek elsimítani mindent.
Jól alakult minden? Nem kellett volna ilyen gyorsan letennie.
Hol van a termék?
Arra parancsoljon!
A gyárban tökéletes bevándorlási papírokat készítettek nekik,
és csak a friss szerzemények vannak most itt.
- Bűzlik ez a hely! Szellőztessétek ki! - Elnézést, uram!
Akiket kiválasztottam, jöjjenek elő!
Igyekezzetek!
Ő itt a koreai főnök! Köszöntsétek illően!
Ezúttal sokkal jobb a felhozatal.
- Ő itt kicsoda? - A neve Lethwei.
Mianmari harcművész.
Bérgyilkosnak hozták ide, de én elhoztam őt önnek.
Nagy igyekezetembe került.
Ezt a kettőt kísérjék a kocsihoz!
Nagyi!
- Nagymama! - Biztos nagyon féltél!
Nagymama, úgy féltem!
Sajnálom, nagymama!
Nem, semmi baj. Visszajöttél, és csak ez számít.
Sajnálom, Eunbyeol...
A nővéred vagyok, és még csak nem is tudtam erről.
Nem, én sajnálom. Nem tudtam, miféle alak.
Az életben mindig adódnak nehézségek.
Csak mostantól légy óvatosabb, hogy még egyszer ilyesmi ne történhessen meg! Rendben?
Gyertek, kicsikéim!
Eunsu, olyan szomjas vagyok!
Máris hozok vizet.
Köszi.
Hozok neked valami innivalót.
Egyébként... nagyon furcsa volt.
Amikor annak a kocsinak a sötét csomagtartójába zártak,
úgy éreztem, megfulladok,
és azt hittem, meg fogok halni.
De amikor meghallottam annak a rendőrnőnek a hangját...
Tartson ki, és várjon meg minket, míg oda nem érünk!
Végre újra fellélegezhettem.
Nem gondoltam volna, hogy ennyire megnyugtató lehet hallgatni,
ahogy valaki a vonal túlsó végéről beszél.
Az „Aranycsapat” az,
mely elsőként érkezik majd a helyszínre.
Ez nem pusztán telefonos ügyfélszolgálat.
Nem gondoltam volna, hogy ennyire megnyugtató lehet hallgatni,
ahogy valaki a vonal túlsó végéről beszél.
Légy türelmes! A kapitányságon lesz elég időnk kihallgatni őt.
Azalatt a 3 év alatt, amit Amerikában töltöttem,
több ezer segélyhívás felvételét hallgattam meg újra és újra.
Ha több gyilkosságot követett volna el,
a hangja rajta lehetett volna azokon a felvételeken.
De egy nap rejtélyes módon... Go Dongcheol hangját hallottam.
De ő mostanra halott.
Most Hwang Kyeongil az egyetlen szemtanú.
Mindenáron szükségünk van a vallomására!
Rendesen a sarkunkban vannak...
A fenébe is, mit mondhatott neki?
Az nem tartozik rád. Csak vezess tovább!
Ez meg mi?
Mi van?
Mi ez? Nem azt mondtad, hogy tegnap este megtankoltad a kocsit?
Már megint kamuztál?
Tényleg megtankoltam tegnap!
Hogy indulhatsz ki terepre anélkül, hogy ellenőriznéd az üzemanyagszintet?
Van ott egy benzinkút! Mihez kezdjünk?
Lehet, hogy hamarosan kiürül a tank.
Mi van magával?
Hirtelen elkezdett fájni a hasam!
Mi van ma itt mindenkivel...?
- Állj meg a benzinkútnál! - Álljunk meg itt!
Ma megnyitóünnepség vár önökre!
Jöjjenek, ajándékokkal készültünk!
Tankolnunk kell...
Ne aggódjon, uram! Hamarosan indulunk.
Hogy Hwang Kyeongil?
Ku nyomozó elkísérte őt a mosdóba.
Hirtelen a gyomrát kezdte fájlalni.
Biztos benne, hogy nem csak próbálkozni akar valamivel?
Emiatt ne aggódjon, uram!
Tetten értük őt, és vallomást is tett.
Hozzák be, és tartson egy sajtótájékoztatót!
Egy csomó újságíró gyűlt össze, akik tudni akarják, hogy sikerült elkapni azt,
akit a kiber-részlegünk egy éve nem tudott megtalálni.
Hamarosan érkezünk, uram.
Öt percet kapsz! Igyekezz!
Rendben...
Mi az?
Jinhyeok. Jinhyeok!
- Mi van? - Tankolnunk kell!
Lehet, hogy ez eltart egy ideig. Menjetek előre!
Normálisak vagytok, hogy üzemanyag nélkül indultok el?
Mi ütött belétek?
Ku nyomozó azt mondta, tegnap megtankolta a kocsit.
Ugyanúgy meglepődtünk rajta, mint te.
Olyan közelről követtetek minket,
hogy úgy éreztem, mi vagyunk a rosszfiúk.
Ha ennyire ráérsz fecsegni, inkább menj és őrizd a budit!
- Ku nyomozó már... - Ennyi elég lesz! Maradj csendben!
Kang kisasszony, ma sokat tanultam öntől.
Ha tudna adni nekem még egy esélyt,
szívesen dolgoznék az Aranycsapatban.
Mi van magával?
Mu nyomozó, ki kell mennem a mosdóra.
Rendben.
Mi ez?
Nincs időm enni!
Dolgom van!
Semmi baj...
Igen.
Rendben.
Nem tudom. Viszlát!
Mi tart ilyen sokáig?
Ereszt a tank, nem...?
Ku nyomozó azt mondta, tegnap megtankolta a kocsit.
Ugyanúgy meglepődtünk rajta, mint te.
Nyomozó, azt hiszem, valaki lehet odabenn a vécén!
Van odabenn valaki Hwang Kyeongilon kívül!
Hwang Kyeongil élete veszélyben van!
Kinyitni!
Mit művel?
Van odabenn valaki Hwang Kyeongilon kívül!
Nincs idő magyarázkodni! Nyissa ki az ajtót!
Mi van?
Hwang Kyeongil!
Hwang Kyeongil! Nyisd ki az ajtót!
Kinyitni! Nyisd ki!
Ez meg mi? Füst?
Tűz van?
Ku nyomozó, hozz egy takarót! Gyorsan!
Hozz vizet!
Hé! Hé!
Telefonálj be gyorsan!
Uram, Hwang Kyeongil felgyújtotta magát!
Hogy micsoda?
Azt hiszem, megpróbálta megölni magát!
Hogy mi?
Mi?
Mondja még egyszer!
Még egyszer! Utoljára!
Nem, nem halhat meg!
Térjen magához! Nem hallottam!
Meghalt...
Nem hallottam, mit mondott!
Térjen magához!
Ez az őrült...!
Hol vagy most?
Azt hiszem, Hwang Kyeongil meghalt.
~ délután 14:53 - Hwang Kyeongil, a hongchangi emberrablás elkövetője meghal ~
~ 4. fejezet: A szeméttel teli ház titka - Szemek a falban ~
„De a mely napon kiment Lót Sodomából,”
„tűz és kénkő esett az égből, és mindenkit elvesztett.”
Lukács Evangéliuma 17:29
Gyilkosság?
Ezt honnan rángatta elő?
Már pusztán azzal, hogy még mindig itt van, túllépi a hatáskörét.
Még hogy gyilkosság!
Hát nem látja, hogy ez az elmebeteg felgyújtotta magát?
Hányszor mondjam még? Valaki követett minket ide!
Amint meglátta, hogy megállunk a benzinkúton,
beosont a vécébe, és várt.
A tökéletes pillanatra.
Amint Hwang Kyeongil belépett,
az elkövető felgyújtotta őt, és megszökött az ablakon keresztül.
Kang kisasszony.
Bizonyára amiatt az ostobaság miatt mondja ezt,
amint Hwang Kyeongil mondott önnek korábban.
Abból a gyúlékony anyagból találtunk a zsebeiben, amivel fellocsolta az iskolát.
A helyszínelők szerint a tűz kiindulópontja és a felhasznált anyag alapján nagy az esély az öngyilkosságra.
Amiatt biztos megrovásban lesz részünk, hogy nem figyeltünk rá rendesen.
De miért akar még ennél is jobban rontani a dolgokon?
Könnyű egy gyilkosságot öngyilkosságként álcázni. Ezt ön is tudja.
Szerintem maga túl sok filmet nézett...
- Hé! Park Chunggi! - Igen, főnök?
Mondd el neki, mit hallottál korábban!
Hwang Kyeongil egyszer olyan videót posztolt a honlapján,
hogy ha egyszer letartóztatnák, akkor megölné magát.
És épp most sikerült kapcsolatba lépnünk az apjának egy távoli rokonával.
Hajlandóak gondoskodni a holttestről,
de nem érzik szükségét további nyomozásnak.
Úgy hiszik, megölte magát amiatt, amit tett.
Ön végső soron rendőr!
És csak jön ezzel az ostobasággal, mert bedőlt ennek az elmebetegnek!
Ha előáll ezzel, tudja, ki az, aki sokkal inkább gyanússá válik?
Maga, Kang kisasszony!
Úgy tűnik, ön nem vesz engem annyira komolyan, mint a rendőrkapitányt.
Hivatalosan is kérvényezni fogom a nyomozás folytatását és a boncolást.
Ami pedig a ma történteket illeti,
hamarosan kiderül, kinek is volt igaza.
Hogy mondta? Vitatkozni merészel velem?
- Nyugodj meg! - Nyugalom!
Egyelőre menjünk! Gyere velem!
Miért kell mindig így hisztériáznia?
Menjünk, főnök!
Maga sem hisz nekem?
Biztos vagyok benne, hogy valaki volt odabenn.
Miután hallották, mit láthatott Hwang Kyeongil az eunhyeongi ügy kapcsán,
valaki követte őt egészen idáig, hogy megölje.
Tisztán hallottam! Miért nem hisz nekem?
Nem kételkedem se a szavaidban, se a hallásodban.
De nincs elég bizonyítékunk.
Minden bizonyíték és körülmény arra utal, hogy öngyilkos lett.
Megnéztem az épület hátsó részét is, ahogy kérted.
De semmi nyom.
A férfi, aki odabenn volt,
izgatottságában kattogó hangokat adott ki, míg Hwang Kyeongil teste égett.
Olyan kattogó hangokat, mint a gyilkos,
aki megölte az ön feleségét és az apámat.
Biztos vagy ebben?
Tényleg hallottad a kattogó hangokat odabentről?
Igen.
Mielőtt Go Dongcheol meghalt volna,
találkozott egy férfivel a Fantasia nevű bárban,
aki szintén kattogó hangokat adott ki beszéd közben.
És január 14-én, egy nappal azelőtt, hogy holtan találtunk volna rá Go Dongcheolra,
a pincér, aki felszolgált neki, azt mondta, nem olyannak tűnt, mint aki meg akarná ölni magát.
Egészen felvillanyozta, hogy hamarosan pénz üti majd a markát.
Igyunk még egy üveggel!
Rendben. Kérem a hitelkártyádat! Előbb kifizetem.
Hol van?
Te elmeháborodott! Hé!
Biztonságiak! Ez a pasi nem normális!
Add vissza!
Hamarosan nagy összeg üti majd a markomat!
Hát nem tudjátok, ki vagyok én?
Elég csak egy szót szólnom!
Semmiség kifizetnem ezt a számlát!
Minden nap itt fogom szórni a pénzt, mint valami krőzus!
Hé!
Látjátok? Itt van!
Miután valaki felhívta őt,
fellelkesülve hagyta el a szórakozóhelyet.
Sötét volt odabenn, ezért a pincér nem látta őt tisztán,
de a férfi nem olyan vendég volt, akit korábbról ismert volna.
Miután ő vitte el a balhét, Go Dongcheol újra felbukkant, hogy pénzt csikarjon ki a gyilkosból.
Ezért az meghívta őt a bárba, hogy első osztályú kiszolgálásban részesüljön.
Egy nappal később pedig halálra verte Go Dongcheolt,
és lelökte őt a hídról.
Majd, hogy erejét fitogtassa, felgyújtotta Hwang Kyeongilt,
mert szemtanú volt.
Ma pedig megbizonyosodtam arról, hogy a rendőrségen belül van egy bűntársa.
A mosdó kövén hevert egy kulcs, mely nyitotta a bilincset.
Az üzemanyag épp jókor fogyott ki a kocsiból.
Mindez az Egyes Egység járművével történt.
Ezt nem tagadhatja.
Most Jang parancsnokra, Kwangsura vagy Chunggira gyanakszol?
Ők...
Ezek vésőnyomok.
Tessék.
Köszi.
Főnök, a gyászoló család épp most érkezett meg a kórházba.
- Zárjuk le itt az ügyet! - Rendben.
Csomagoljunk!
Tudom, hogy nem akarja a kollégáit gyanúsítani ezzel.
De most bizonyítékot kell találnunk arra, hogy Hwang Kyeongilt megölték.
Ez az ember egy gyilkos, aki így akar hivalkodni előttünk.
Esélyes, hogy úgy tekint magára, mint valami kivégzőtisztre.
Ezért még egy olyan helyzetben is, ahol sürgősen végeznie kellett a szállítás alatt álló Hwang Kyeongillal,
inkább felgyújtotta őt.
Tűz okozta gyilkossági ügyekben ritkán találni bizonyítékokat vagy ép holttesteket.
Ha mégis van bármi, akkor ránk vár, hogy megtaláljuk.
Sietnünk kell!
A rendőrségen belüli tégla tudta nélkül.
Daeshik, a Hongchang-városrészben vagyok a 650 szám alatt.
A benzinkút vagy a boltok közül bármi jó lesz.
Ellenőrizd őket, és értesíts, amint lehetséges!
Mondd meg neki, hogy a holttestet átadjuk hozzátartozóknak.
Igenis, uram!
~ délután 15:53 - 1 órával Hwang Kyeongil halálát követően ~
Ezt most miért kéred?
Úgy tűnik, a srácok most zárják le az ügyet.
Mit keresel ott egyedül?
Igyekezz, kölyök! Erre most nincs időm!
Basszus, mindig ezt csinálja...
Átnéztem a környéket, de 650-es számnál nem találtam biztonsági kamerát, csak az utca túloldalán.
Jinhyeok, halljam! Mi ez az egész?
Igaz is, ami Jang parancsnokot illeti...
Nézz utána, mi jót csinál, és kivel találkozik ma!
Ellenőrizz mindent, amit csinál, és értesíts róla, világos?
Jinhyeok, mi...?
A francba, az idegeimre megy!
Miért jutott eszébe, hogy tartsam megfigyelés alatt?
Egyelőre még ne menjetek sehova, világos?
- Igenis! - Értettük, uram!
Hogyhogy nincs itt semmi?
Egyszerűen köddé vált. Mihez kezdjünk?
Ha alaposan átkutatunk egy helyszínt, nincs megoldhatatlan bűntény.
Biztos, hogy hagyott nyomokat a helyszínen.
Úgy tűnik, szándékosan keresett szűk, zárt tereket.
Kwonju. Nem tudod, mit mondhatott Hwang Kyeongil, mielőtt meghalt?
Még egyszer! Utoljára!
- Azt hiszem, az első egy „dzs” hang lehetett. - Egy „dzs”?
A légutak súlyosan megégtek,
a többit nem bírta kimondani hangosan.
Csak ennyire emlékszek.
- Sajnálom... - Emiatt nem kell sajnálkoznod.
Menjünk vissza a bűntény helyszínére!
Nyomozó, gondolja, hogy errefelé nincsenek biztonsági kamerák?
Nincsenek. Állítólag az egyetlen kamera 100 méterre van innen.
Bárcsak lett volna oda felszerelve egy kamera...!
Kang Kwonju.
Gyere ide!
Látod ezt itt?
Ha a gyilkos az ablakon keresztül menekült, mint ahogy mondod,
ezen az ablakon tükröződnie kellett az alakjának!
Emellett tűz is volt. Lehet, hogy akár még tisztábban is látszódott miatta.
A lángok akár fényvisszaverődést is okozhattak.
Egy fedélzeti kamera akár fel is vehette őt.
Pontosan!
Várjunk! Ha ez így volt...
Ez nem megfelelő szög...
Ez az! Nézd!
Nézz errefelé onnan! Ez lesz az!
Most megvagy, te szemét!
Öten voltak a helyszínen a csapatból!
Hogy hagyhatta, hogy a gyanúsított öngyilkosságot kövessen el?
Sajnálom, uram.
Már minden elő volt készítve, hogy a sajtó előtt bejelentést tegyek!
Nem tudja elképzelni, mekkora szégyen ez!
Hallottam, hogy az az alak, Hwang Kyeongil még az anyját is felgyújtotta.
Mondjuk, hogy testileg-lelkileg instabil volt!
Gondoskodjon róla, hogy senki se feltételezze, hogy mi hibáztunk! Világos?
Igenis, uram.
A családja el akarja hamvasztatni,
ezért amilyen hamar csak lehet, intézkedünk ez ügyben.
Emellett azt hallom, hogy Kang kisasszony ragaszkodik ahhoz, hogy valaki meg akarta ölni őt,
mert valami köze lehetett az eunhyeongi gyilkosságokhoz.
Igen. Nem tudom, miért csinálja ezt... Az agyamra megy vele!
Beszélni fogok vele, és figyelmeztetem, hogy fogalmazzon óvatosabban.
Bárhogy is történt, gondoskodjon róla, hogy mostantól erről semmit ne beszéljenek!
Megértette?
Igen, uram.
Részemről mindent elintéztem.
Gondoskodjon róla, hogy a családjával való beszélgetés is jól alakuljon!
Be fogja tartani a szavát a videóval kapcsolatban, ugye?
Megtettem mindent, amit csak tudtam,
ezért ne keressen többet!
Jól van, srácok! Szép munka!
Nem erre a végkifejletre számítottunk, de minden tőlünk telhetőt megtettünk.
Kang kisasszony az ügy kapcsán még mindig a helyszínen van,
és nem fog visszajönni a központba. Ideje a műszakváltásnak!
- Rendben, köszönjük! - Köszönjük!
Kang kisasszonynak nem lesz semmi baja, ugye?
A mai nap biztos szörnyen nehéz volt számára.
Ne aggódj! Köszönöm a mai munkádat!
- Köszönöm. - Induljunk!
Rendben, én akkor most megyek.
- Viszlát! Sziasztok! - Jó pihenést!
- Nektek is! - Köszönöm! Szia!
~ délután 18:08 - 3 órával és 15 perccel Hwang Kyeongil halálát követően ~
Van valami különös abban, ahogy ez a fickó jár.
Húzza a sarkát.
Járás közben a sarokcsontja ér le a földre először.
Láttam már korábban olyat, aki így járt.
Annak az Achilles-ínja megsérült egy késszúrástól, ami a térdét érte.
Ennyi elég ahhoz, hogy bizonyítsuk, hogy Hwang Kyeongilt megölték.
Mihez kezdjünk?
- Mutassuk meg Bae rendőrfőkapitánynak...! - Nem, azt nem tehetjük!
Lehet, hogy Jang parancsnok összejátszik velük.
Most nem bízhatunk senkiben.
Ha azt mondjuk, hogy ennek a fickónak semmi köze nem volt az ügyhöz,
és Hwang Kyeongilt egy haragosa ölte meg,
azzal összezavarjuk a nyomozást. Érted?
Akkor mihez kezdjünk?
Menjünk el ebbe a Fantasia nevű bárba!
A pincér azt mondta, nem ismerte őt.
Te mondtad, hogy a madám foglalkozik ott az ügyfelekkel.
Talán találunk ott valamit.
Ha nem találunk semmit,
majd rávesszük őket, hogy maguk szolgáljanak bizonyítékkal. Menjünk!
Hogy van?
Köszönöm, jól. Na és ön?
Egészen jól!
A Fantasia madámja?
Az hát!
Fel kell hajtanom egy söpredéket, aki oda szokott járni.
Jól van, semmi probléma. Segítek megtalálni.
Róla vannak információim.
Meg is van! A nőt úgy hívják, Jang Gyua.
Alaszkában igencsak ismert volt a neve ebben a közegben.
Úgy tudom, valami gazdag pali egy vagon pénzt fizetett, hogy Seongunba hozhassa őt.
Mindössze 3 évbe telt neki,
hogy így felfuttassa a Fantasia nevű bárt.
Bizonyára nagyon vállalkozó szellemű a nő.
Az ügyfélkörük ügyeit nagyon szigorúan kezelik.
Saját biztonsági szolgálatuk és jogi képviseletük is van.
Ez nem csupán egy bár. Ez egy vállalat.
Az elsődleges bevételi forrásuk a prostitúció.
Mindenkit, aki odabenn dolgozik, szintén szigorú biztonsági intézkedések védenek.
Ráadásul van egy speciális helyiségük is, melyet csak a város VIP-ügyfeleinek tartanak fenn.
Úgy tudom, a város politikai hangadói mind odajárnak.
Ó, tényleg! Nemrég merült fel egy pletyka, de utána rögtön el is csendesedett.
Jang madámnak viszonya volt a Seongun Remicon vállalat elnökével,
és néhány éve született egy fia.
De a kisfiú állítólag nem az elnök vér szerinti fia.
Úgy hallottam, hogy az igazi apa a stricije, akivel Alaszka óta együtt van.
- Jól megy az üzlet? - Igen, jól.
Milyen sok itt ma a vendég!
- Két rendőr? - Igyák csak meg!
Rendben.
Ez az a hely, ugye?
Ide nem léphetnek be!
Bocsássanak meg egy pillanatra!
- Látjátok ezt, ugye? - Igen.
Nem azért jöttem, hogy jelenetet rendezzek.
Beszélgetni jöttem, hogy valamit megvitathassunk.
Beszélgetni jöttem ide...
Ej már, jó szándékkal jöttem,
hogy egy jót beszélgessünk. Miért álljátok el az utamat?
Veletek semmit sem kívánok megbeszélni.
Hol van a tulajdonos? A madámotokhoz jöttem.
Ezt nem hiszem el... Ne feszítsétek túl a húrt!
Rendben, eddig tartott a türelmem! Jobb, ha készen álltok!
Tudnia kell, hogy ezt itt nem csinálhatja.
Ha a vendégeink ezt észreveszik, az mindannyiunk számára kellemetlen lesz.
Ő bizonyára a jogi csapatuktól jött.
Pont azért csinálom ezt, mert tisztában vagyok a következményekkel.
Ez itt az igazságszolgáltatás akadályozása.
A vendégei talán érinthetetlenek, vagy mi?
- Így volna? - Úgy tudom, önök nyomozók.
Így van.
Miről akarnak beszélni velem?
Itt fogunk társalogni?
Az Aranycsapat bevetési egységének vezetője vagyok, Mu Jinhyeok nyomozó.
Go Dongcheol január 14-én kibérelt itt egy helyiséget.
Azért jöttem, mert információra van szükségem egy férfiről.
Az álla... beszéd közben kattogó hangokat ad ki.
Alig valamivel magasabb lehet, mint 170 cm.
Bizonyára megsérült az Achilles-ínja. Szokatlan a járása.
Nos, nem is tudom...
Olyan sok vendégünk van.
Ejnye, látom, a diszkréció nagyon fontos önnek.
Az ügyfelei bizonyára szeretik ezt önben.
De ha továbbra is folytatja a hazudozást annak ellenére, hogy csak most jöttünk,
azzal nem tesz majd rám jó benyomást. Megértette?
Ha együttműködik, gondoskodunk róla, hogy a bár működése ebből semmit se vegyen észre.
Mi csupán tudni akarjuk, kivel volt ez a férfi. Ez minden.
Azt hiszem, nem segíthetek. Ma lefoglalnak a VIP ügyfeleim.
Ha már idáig eljöttek, igyanak meg egy italt, mielőtt elmennének!
Viszontlátásra.
Tudjuk, hogy a fia nem Jo elnök úr fia.
Bizonyítékunk van, amivel alátámaszthatjuk.
Azt hiszem, önök ezt el tudják rendezni egymás közt,
de a fia még biztos nem tud erről. Megoszthatjuk a sajtóval ezt az információt?
Ha megtudja, hogy nem Jo elnök úr az apja,
hanem az ön első szerelme még az alaszkai időkből,
annak nem fog örülni. Nem igaz?
Hagyjatok minket magunkra!
Ejnye, nyomozó, kezd az idegeimre menni.
Nem fél, hogy fenekestül felfordul az élete?
Hiszen még olyan fiatal.
Mindössze egy ügyet próbálunk felderíteni.
Ön az, aki nem akar együttműködni velünk.
Azt hiszem, fogalmuk sincs, miféle emberekből áll az én ügyfélköröm.
Hogy mernek fenyegetni?
A kisujjamat sem kellene megemelnem, hogy elintéztessem magukat.
Ezért csak igyák meg az italukat, mielőtt meg nem gondolom magam,
hacsak nem akarnak szándékosan bajba kerülni.
Nézzenek oda...
Ebből is látszik, hogy az olyan nőknél, akik csinosak, de ostobák,
szép szóval semmit sem lehet elérni.
- Hogy mondta? - Jang madám!
Jól nézze meg ezt!
Az ön szórakozóhelyének, a Fantasia-nak vendége,
akit meg akar védeni.
Halálra veri az embereket,
egyet pedig még fel is gyújtott.
Ha továbbra is fedezni fogja,
egyre több ember lesz majd agyonverve vagy felgyújtva miatta.
Nézze csak meg! Gyerünk! Ne fordítsa el a fejét!
Jól nyissa ki a szemét, és nézze meg!
Látja már?
Én a világ végére is elmennék, hogy ezt a rohadékot elkaphassam!
És ha majd elkaptam, darabokra fogom tépni őt!
Miután szétmarcangoltam, ki fogom köpni és újra megrágom!
Előbb kattintom rá a bilincset, minthogy meghalna!
Szóval ajánlom, hogy beszéljen,
ki is vitte magával Go Dongcheolt január 14-én!
Ha hallgat,
bűnpártolás vádjával le fogom csukatni.
Ha pedig majd kiszabadul,
minden korrupt vagy illegális tettre, melyet itt követtek el, rá fogok jönni,
és elintézem, hogy élete végéig rács mögött maradjon!
A 60. születésnapját a majd a börtönben ünnepelheti.
Aztán majd a fiával, akit annyira szeret,
a beszélőn találkozhatnak, hogy együtt tölthesse önnel a születésnapját.
Ez a fajta üzlet bizonyára megtanította önt arra, hogy könnyen kiismerje az emberi jellemet.
Nézzen jó mélyen a szemembe!
Úgy nézek én ki,
mint aki most viccel?
Ellenőriztem a dátumot,
és a foglalás álnéven érkezett.
Vannak vendégeink, akik nem használják a valódi neveiket.
Valójában nehéz emlékezni rájuk, hacsak nem törzsvendégek.
Jang madám, próbálja meg újra! Összpontosítson!
Nem ma kezdte ezt az üzletet.
Igen...
Emlékszem, egyszer egy csapatnyi, nagy darab férfi érkezett.
Nagy darab férfiak?
Milyen jól énekelsz!
Mindig vár rám.
Köztük lehetett az egyik.
Kattogó hangot adott ki az állával, mintha ez valami bevett szokása lett volna.
De járás közben mindig a sarka ért le először. Furcsának is találtam.
Nem tudom, miről beszélhettek,
de a kellős közepén a lányaimat ki is küldték.
Ami a Surim-városrészben készülő projektet illeti,
mi a GP Építőipari Vállalatnál még a bejelentés előtt gondoskodunk majd mindenről.
Diszkréten fogjuk intézni.
Biztos benne, hogy azt mondta „GP Építőipari Vállalat”?
Igen. Az volt.
Az egyik törzsvendégem cégének a neve „GP Kereskedelmi Vállalat”,
ezért abból könnyen megjegyeztem.
Ha lesz még bármi mondanivalója, hívjon fel!
Menjünk!
Most, hogy jobban visszagondolok, emlékszem a tekintetére.
A pillantása rémisztő volt.
Úgy éreztem, mintha bogarak másznának tőle a bőrömön.
Vajon azért, mert épp most láttam egy halott arcképét...?
Nézz utána mindennek egy bizonyos GP Építőipari Vállalatnál!
A vezérigazgatótól kezdve a beosztottakig mindent.
Ez egy gyakori cégnév, szóval rengeteg adatra lehet számítani.
Daeshikkel mindet átnézzük.
Meg tudnád nézni, érkeztek-e segélyhívások a GP-hez kapcsolódóan?
- Persze. - Pihenj egy kicsit! Biztos elfáradtál.
Ön ma is remekül dolgozott.
Valamint...
Köszönöm, amit ma tett.
Viszlát.
[GP Építőipari Vállalat - megerősítve]
Apa... egyre közelebb kerülök hozzá. Lépésről lépésre.
El fogom kapni őt, bármibe kerüljön is,
és elérem, hogy lesújtson rá a törvény szigora.
Kérlek, tarts ki!
A Surim-városrészbe tervezett projekt gondjai hamarosan megoldódnak. Igen.
Már csak egy kicsi társasház maradt.
Igen, akkor...
Hogyan? Az Aranycsapat nyomozói a Fantasia bárban jártak?
[Profil]
[Kang Kwonju]
[Mu Jinhyeok]
Láthatnánk a fedélzeti kamera felvételeit?
- A fedélzeti kameráét? - Úgy vélem, nagyon fontos bizonyítékot rejt.
~ Seongun Tartományi Rendőrkapitányság ~
Na mindegy, ez minden.
Elhoztam mindent, ahogy kérted.
Te tényleg nem hagyod annyiban a dolgot...
4 napig még csak nem is aludtam! Szörnyű vagy!
Csak Seongunban olyan 300 építőipari vállalat van,
aminek a nevében G és P betű van.
Ezek itt mind a városban működő vállalatok.
És ez a kupac itt az, amit külön kértél.
Azok a vállalatok, melyek vezérigazgatója a 40-es éveiben jár.
40-esek...
Figyelj! Ráharaptál valamire, mi?
Miről beszélsz?
Én is nyomozó lennék, vagy mi a szösz!
Tudom, hogy Kang kisasszonnyal újra elővettétek az eunhyeongi gyilkosságok ügyét.
Jaj már!
Te kis mitugrász!
Hé!
Gyere velem!
Na jól figyelj! Tegnap elmentem a Fantasia nevű bárba,
és kiderült, hogy 1 nappal a halála előtt Go Dongcheol találkozott ott valakivel.
Az a nyomorult ölte meg Hwang Kyeongilt is.
Úgy vélem, neki lehet köze az eunhyeongi gyilkosságokhoz is.
Micsoda?
Go Dongcheol búcsúlevelében az állt,
hogy egy motelben itta le magát, mielőtt meghalt volna.
Akkor azt akarod mondani, hogy a valódi elkövetőnek köze van ezen vállalatok egyikéhez?
Miért kérted, hogy nézzek utána Jang parancsnoknak?
Mi ez az egész? Csak nincs valami kapcsolat?
Még nem tudom. Nem tudom, mi van elrejtve a szemeink elől.
Rá kell jönnöm!
Chunggi szerint Jang parancsnok egyedül iszogatott egy bárban, aztán berúgott.
Mi a fene folyik itt?
2017. január 17-én a közrendvédelmi területről átjelentkeztem...
… a Seongun Tartományi Rendőrkapitányság segélyhívó telefonos központjába.
Nagyon várom a közös munkát. A nevem Park Eunsu.
Tehetséges kolléga.
Számos nyelven folyékonyan beszél. Hasznos társunk lesz.
Barátkozzanak össze egymással!
Az íróasztala itt lesz közvetlenül Oh Hyeonho mellett.
Kérem, avassa be őt a munka részleteibe!
Természetesen.
Tessék, 112-es segélyhívó!
Tessék.
Biztos vagyok benne, hogy az alapokat már ismeri.
- Jó munkát kívánok! - Én is önnek!
- Megismételné, kérem? - A kereszteződésnél?
Köszönöm, hogy eljött.
Ha Eunbyeol miatt jött...
Nem. Igaz ugyan, hogy miatta keltette fel az érdeklődésemet ez a hely.
De, hogy őszinte legyek,
úgy éreztem, jól mutatna az életrajzomban,
mint lehetséges jövőbeli szóvivőnek.
Kérem, ne érezze kényszernek a dolgot!
Jó látni, milyen magabiztos.
Megmondtam neked, nem igaz?
Pár nappal ezelőtt megmondtam,
hogy itt fogsz kikötni.
Bocsi, de nem szeretek munka közben cseverészni.
És azt se szeretem, ha az emberek kedvesnek akarnak mutatkozni.
- Munkára! - Ugyan már, hisz egy csapatban vagyunk!
„Aki senkiben nem bízik, maga is megbízhatatlan.” Jerome Blattner.
Na mindegy.
Kang kisasszony levertnek tűnik azóta, hogy a rendőrfőkapitány magához rendelte.
Ha kiderül, hogy azért hozta létre az Aranycsapatot,
hogy újrakezdje a nyomozást az eunhyeongi ügy kapcsán,
azonnal feloszlatom a csapatát!
Maga rendőrtiszt!
Ha nem tud különbséget tenni a teendői és a mohósága közt,
az kötelesség-mulasztás!
Inkább mondjon fel, és menjen magánnyomozónak!
Tudja, milyen dühös mindenki az életellenesek egységénél?
Persze, az Aranycsapat egy jól hangzó elképzelés,
de amíg megpróbál megmenteni valakit, mások meghalhatnak.
Hallottam, hogy Shim Daeshik máris megsérült.
Akkor történt, amikor egy étteremben ivott?
A Seongun Tartományi Rendőrkapitányság rendőrfőnöke.
Jang Gyeonghak parancsnok.
Vésőnyomok és üzemanyag.
Vajon milyen magasra gyűrűzik ez még?
Elnézést, de ez nem kínai étterem.
Ön a segélyhívó központot hívta.
Igen. Folyton ugyanazt ismételgeti.
Halló? Halló!
Hát nem nevetséges? Eleinte nem gondoltam volna,
de a hívásaink fele szórakozó.
Halló, ön a 112-es segélyhívó központot hívta!
Késes dulakodás? Kang kisasszony!
Bejelentés érkezett, hogy egy férfi egy idős asszonyt késsel fenyeget egy Surim-városrészbeli társasházban.
A bejelentő neve Bang Malnyeon, 53 éves asszony.
Az áldozat neve Park Boksun.
A Chunsu társasház 104-es lakásában él, a Surim-városrészben.
- Kapcsolja át hozzám! - Máris!
Asszonyom? Jól hallom, hogy egy férfi késsel fenyeget egy idős hölgyet?
Kérem, siessenek!
Itt van egy férfi, kezében egy hatalmas késsel,
és azzal fenyegetőzik, hogy szétvagdalja az idős nénit!
Féltem a nénit!
Kérem, nyugodjon meg!
Park Boksun az ön nagyanyja?
Nem! Nem, nem az!
Az én nagymamámat Bang Hyangjának hívják.
Az itt lévő, idős hölgy neve Park Boksun.
Engem Bang Malnyeonnak hívnak.
Ma tuti végzek veled! Majd meglátod!
Bűzlesz az italtól!
Mégis mit képzelsz?
Vigyázz a szádra, vén szatyor!
Már nincs vesztenivalóm!
Elvárod, hogy egy ilyen kis összeggel távozzak?
Kettőnk közül ma valaki itt meg fog halni, akár te leszel az, akár én!
Mihez kezdjek?
Azt hiszem, az idős néni demens. Nem önmaga.
Hogy nézhet farkasszemet egy késes férfival fegyvertelenül?
Azt mondja, hogy Park asszony demenciában szenved?
Ő a Chunsu társasház főbérlője.
A környék összes szemetét összegyűjti, és felhalmozza az épület minden pontján.
Ön a lakásból pontosan honnan telefonál?
Velük szemben vagyok az egyik szobában.
Panaszkodtak a lakók, hogy ebből a lakásból árad a szemétszag.
Próbáltam hagyni neki értesítőket,
meg hívni őt telefonon, de sosem vette fel.
Ezért ma személyesen jöttel el hozzá.
Műholdak segítségével mérjék be a bejelentőt, és ellenőrizzék, tényleg onnan telefonál-e!
[Surim-városrész, Chunsu társasház]
A cím stimmel!
[Surim-városrész, Chunsu társasház]
~ délután 12:15 - 5 perccel a Surim-városrészben történt eset bejelentését megelőzően ~
Úristen, ez a bűz!
Park asszony?
A fenébe! Úristen!
Park asszony? Itthon tetszik lenni?
Park asszony?
A fenébe! Úristen!
Park asszony? Itthon tetszik lenni?
Park asszony?
Mi ez itt?
Jaj már! Park asszony!
Hányszor mondtam már önnek, hogy dobja ki ezt itt mind?
Mindent elborít a szemét! Nem is csoda, hogy ilyen büdös van!
Mi ez az egész?
- Kidobjam esetleg...? - Próbálja ellopni a holmimat?
Csak azért kiabáltam önnel, hogy rám figyeljen! Csupán segíteni próbálok!
Ezzel csak ront a helyzeten!
Mit művel?
Jaj! Hogy juthatott ez eszembe?
Hol vagy, vénasszony?
Hát itt vagy!
Mi ez a hangzavar?
Már kerestelek!
Mit hadonászol? Felszeleteljelek?
Ma kinyírlak, az biztos!
A telefonom...! Hol van a mobilom?
Add ide!
Adj ide mindent, amid csak van!
Az ékszereidet, és okiratokat!
Nem fogok üres kézzel elmenni innen! Megértetted?
Ha eladod ezt a helyet, lesz miből megélned!
De velem mi lesz? Nekem nincs hová mennem!
Azt hiszem, az idős néni demens. Nem önmaga.
Mi lesz, ha tényleg bántja őt?
Oh Hyeonho! Gyűjtsön adatot a 204-es lakás lakójáról!
Azt is ellenőrizze, hogy volt-e összezördülése a főbérlővel pénzügyi okok miatt.
Rendben!
A 204-es lakással kapcsolatban semmi különöset nem találtam.
A 205-ös lakásból többször beszóltak már a járőrökhöz.
- A 205-ösből? - Igen.
A nevem Yun Pilbae.
Nem riadok vissza semmitől!
Jaj nekem! Úristen!
Ott van?
Ez az őrült most vágta fel a saját karját!
Itt a központ! A Surim-városrészben, az 50. utcán egy férfi...
... késsel felfegyverkezve dulakodik a Chunsu társasház 104-es lakásában.
Vele van a főbérlő.
Úgy tűnik, hogy konfliktus alakult ki a főbérlő és a bérlő közt.
A támadó alkoholos befolyásoltság alatt áll,
az áldozat pedig egy 60 éves idős hölgy, Park Boksun.
Úgy tudjuk, hogy demencia jeleit mutatja.
Az Egyes Egységet kérjük, hogy jelentkezzenek a helyszínen!
Park asszony! A rendőrség már úton van! Hamarosan megérkeznek!
Rendben...
A támadó neve Yun Pilbae, és 38 éves.
Futárszolgálatnál dolgozik részmunkaidőben.
Az áldozat neve Park Boksun. 60 éves.
A férje 7 évvel ezelőtt halt meg. Nincs más rokona.
Te jó ég...
Úgy tűnik, sok a konfliktus a főbérlő és a lakók közt.
A támadó bizonyára egy őrült.
Hogy foghat kést egy idős nénire, aki egyedül él?
Daeshik... Mondd, valami beruházás van készülőben ezen a vidéken?
Miért van itt ennyi sátor?
Tele van utcai kajáldákkal is.
Semmit nem hallottam erről.
Ki akarna egy ilyen nyomortanyán bármit is beruházni?
Itt a surimi egyes járőregység! Megérkeztünk a helyszínre!
Ismerősek vagyunk a környéken. Majd mi intézkedünk!
Nem szükséges ilyesmi miatt kijönniük!
Már elindultunk.
Mérjék fel a helyzetet, és várjanak meg minket!
A mi feladatunk ellenőrizni a nullás kóddal ellátott eseteket.
Értettem!
Bang asszony... Közelebb tudná tartani a telefont a beszélgetéshez?
Tudom, hogy van pénzed bőven, vénasszony!
Elmegyek, ha a pénzed felét átadod nekem!
Így én is találhatok majd egy helyet, ahol ellakhatok. Nem igaz?
Nincs pénzem.
Mindent elköltöttem.
Hogy hagyhatják, hogy itt bámészkodjanak az emberek?
~ délután 12:25 - 5 perccel a Surim-városrészben történt eset bejelentését követően ~
Kim Chulmin őrmester vagyok a surimi őrsről.
Mu Jinhyeok csoportvezető az Egyes Egységtől.
Ha a támadó rájön, hogy itt a rendőrség, lehet, hogy az fel fogja zaklatni.
Közelítsük meg a helyszínt csendesen!
Mondtam, hogy emiatt nem kellett volna kijönniük!
Az ilyesmi gyakori ezen a környéken.
Idővel mind elcsendesednek.
Nézze! Csak azért, mert gyakran előfordul,
még nem jelenti azt, hogy nem veszélyes.
Na mindegy, hogyan tudnánk a legjobban bejutni a helyszínre?
Értem. A bejárati ajtó zárva,
és a szoba ablakát biztonsági rácsok fedik.
- Biztonsági rácsok? - Igen.
Kérem, menjenek a 205-es lakáshoz,
és gyűjtsenek bizonyítékot, amit csak lehet!
- Rendben! - Menjünk be!
Kérem, álljanak félre!
- Mi ez a zaj? - Innen jött!
- Valami történhetett! - Mi a baj?
Bang Malnyeon!
Végre itt vannak!
Uram, kérem, mentsék meg a nénit!
- Félek, hogy meg fog halni! - Rendben!
Bízza ezt ránk! Másszon ki gyorsan!
- Érti? - Hol a pénz?
- Van nálad kulcscsomó? - Aha!
Vedd elő!
Ide vele! Ide a pénzt!
Félre!
Nézze!
Folytasd!
Mi ez?
Jinhyeok! Jinhyeok!
- Én kész vagyok! - Rendben!
Ez is kész. Meglazult.
Most bemegyek. Maradjon csendben!
- Most menjen ki innen! - Nem!
Itt maradok benn! Hogy hagyhatnám egyedül?
- Ki kell mennie! - Nem!
Az igazságszolgáltatás akadályoztatásával fogják vádolni emiatt!
- Jaj, de nem hagyhatom őt magára! - Kifelé!
- Segítsenek neki! - Jaj, istenkém!
- Gyorsan! Gyorsan! - Nem akarok kimenni...!
Add ide a pénzt! Ide vele!
Hol van a pénz? Hol van?
Hol van? Hol van?
- Idebenn van? - Nem!
Hol van?
Te vénasszony!
Ne! Megállni!
Hol van? Hol van?
- Idebenn van? - Mi ez a szag?
Mu nyomozó! Valami furcsa!
Aggodalmat és félelmet érzek a támadó hangjából.
Ha fenyegetőzni akarna, vagy követelni valamit,
a hangjának agresszívnek kellene lennie.
Valami itt nincs rendjén!
- Hol van a pénz? - Nem hagyom, hogy ezt tedd!
- Kifelé! - A francba!
- Eressz! - Takarodj!
- Kifelé! - Eressz el! Engedj el!
Gazember! Kifelé!
Hol van? Kezdesz idegesíteni!
Hol van? Hol van?
Kifelé! Takarodj innen!
Elég! Kifelé!
- Takarodj! - Most lenézel engem?
- Kifelé! - A picsába, vén szatyor!
Elég!
Megöllek!
Meg foglak ölni!
Ne mozduljon!
Ki maga? Menjen innen! Takarodjon!
Mi a fene ez?
- Yun Pilbae! - Igen?
Betörés és zsarolás vádjával letartóztatom.
Joga van ügyvédet fogadni.
Bármi, amit mond, felhasználható ön ellen a bíróságon.
Ne, én csak...!
Maradjon csendben, gazember!
Egyes Egység! A Surim-városrészben az ügyet megoldottuk!
~ délután 12:30 - az elkövetőt még a kritikus időszakon belül elfogták ~
- Segítség! - Nyavalyás!
- Kérem, segítsenek! - Jól vagy?
- Kérem, hagyjanak életben! - Mentőt!
- Mentőre van szükségünk! - Nem...
Ez nem igazi vér. Csak átverés volt.
- Vidd ki innen! - Mi?
Jöjjön, maga semmirekellő!
- Jöjjön vissza! - Nem erről van szó!
Hogy tehetett ilyet?
Uram, kérem, hallgassanak meg!
Daeshik, menj és nyisd ki az ajtót!
Hé, ha az idős hölgy megsérült volna, nagy bajban lett volna!
Ugyan már! Kérem, hallgassanak meg!
- Nincs mit hallanunk! - Kérem, várjanak egy kicsit!
Mit akar mondani? Beszéljen!
Az isten szerelmére! Azt hiszik, én ezt akartam?
Emiatt a vénasszony miatt kirúgtak a munkahelyemről! Mit tehettem volna?
Tudom, hogy a főbérlőket illeti meg minden jog,
de nekem még másfél évem hátra van a szerződésből!
Kirúg engem, visszaadja az előleget és némi zsebpénzt!
Tudják, hogy ez a legolcsóbb városrész ezen a környéken!
Megmondtam neki, hogy nem tudok elmenni, és elkezdett súlyosan zaklatni engem!
Hazugság, hogy demens lenne!
Ha nem lennék így elkeseredve, maguk szerint ilyesmihez folyamodtam volna?
Engem kellene sajnálniuk! Engem!
Ennek a vénasszonynak elég pénze van ahhoz, hogy a hátralevő életében nyugodtan élhessen,
de kirugdossa a hozzám hasonló szegényeket! Ez egy gonosz főbérlő!
Rendben, értem. Pilbae, értem.
Először menjünk be az őrsre! Ott majd elbeszélgetünk!
- Vezessék el! - Álljon fel!
- Igyekezzen! - Álljon fel!
Uram, miért kell nekem oda mennem?
Uram, csak ittam egy kicsit, és elvesztettem a fejem!
- Kérem, szánjanak meg! - Rendben.
Asszonyom, önnek is velünk kell jönnie! Meg kell írnia a vallomását!
Miért kellene? Nem megyek!
Jöjjön, asszonyom!
Csak néhány szót kell leírnia a rendőrőrsön.
Ne féljen! Tessék jönni!
- Rendben... - Uram!
- Menjünk! - Nem mehetek!
Kapják el!
Nem mehetek! Nem mehetek!
Tényleg túl akarja feszíteni a húrt?
- Mi a baj? - Én...
Én... ott szemeket láttam!
- Szemeket látok! - Jaj, most meg már képzelődik is...!
Yun Pilbae!
Ha ezt így folytatja, csak szigorodik a büntetése.
Mi folyik itt?
Nem hazudok! Valaki engem bámul!
- Mi? - Álljon fel!
- Csak színészkedik... - Nem!
Várj egy kicsit!
Elég! Ne csinálják! Nem akarom!
Mi az ördög ez?
Tessék?
~ délután 12:45 - holttestet találnak egy Surim-városrészbeli lakásban ~
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com